മിന്നും താരം ഉടന് വരുന്നു നമ്മുടെ ഏഷ്യാനെറ്റില് എന്ന് മുകേഷ് പ്രഖ്യാപിച്ചെങ്കിലും സീസണ് ടു ഉടന് വരില്ല റിയാലിറ്റി ഷോ ഉപേക്ഷിച്ച് ചാനല് പരിപാടി വേണ്ടെന്ന് വച്ചത് നാല് എപ്പിസോഡുകള് ഷൂട്ട് ചെയ്ത ശേഷം മേതില് ദേവികയുമായി ഉള്ള വിവാഹ മോചനം കാരണമാക്കി സോഷ്യല് മീഡിയ കൊച്ചി: നടനും കൊല്ലത്തെ സിപിഎം എംഎല്എയുമായ മുകേഷ് അവതരിപ്പിക്കുന്ന ഏഷ്യാനെറ്റിനെ മിന്നും താരം റിയാലിറ്റി ഷോ പരിപാടി ഉപേക്ഷിക്കാന് തീരുമാനം. നാല് ഭാഗങ്ങള് ഷൂട്ട് ചെയ്ത ശേഷമാണ് പരിപാടിയുടെ സീസണ് ടു വേണ്ടെന്ന് വച്ചത്. ഏഷ്യാനെറ്റ് കാരണം വ്യക്തമാക്കിയിട്ടില്ല. രണ്ട് കാരണങ്ങളാണ് ഇപ്പോള് ചര്ച്ചയാകുന്നത്. ഒന്ന് സ്ത്രീ പ്രേക്ഷകരുടെ ഇടയില് മുകേഷിന്റെ ജനപ്രീതി മങ്ങിയത്. പ്രശസ്ത നര്ത്തകി മേതില് ദേവികയും ആയുള്ള വിവാഹ മോചന വാര്ത്തയാണ് ഇതില് വലിയ പങ്കുവഹിച്ചത്. ഇതിന് പുറമേ പഠനത്തിനായി സ്മാര്ട്ട് ഫോണ് ചോദിച്ച വിദ്യാര്ത്ഥിയോട് മുകേഷ് കയര്ക്കുന്ന ഓഡിയോ പുറത്തു വന്നതും ഇമേജിന് കോട്ടം തട്ടിച്ചു. മേതില് ദേവികയും മുകേഷുമായി എട്ട് വര്ഷത്തെ ദാമ്ബത്യ ജീവിതമാണ് അവസാനിപ്പിക്കാന് തീരുമാനിച്ചിരിക്കുന്നത്. ഇതിനായി മേതില് ദേവിക കുടുംബകോടതിയെ സമീപിച്ചിട്ടുണ്ട്. മുകേഷില് നിന്നുള്ള അവഗണനകളും സിനിമാക്കാരനെന്ന നിലയിലുള്ള മുകേഷിന്റെ ചില ശീലങ്ങളുമാണ് ദേവികയുമായുള്ള ബന്ധത്തില് ഉലച്ചില് സംഭവിക്കാന് ഇടയാക്കിയത് എന്നാണ് പുറത്തുവന്ന വാര്ത്തകള്. സോഷ്യല് മീഡിയയിലടക്കം ഈ വാര്ത്ത പരന്നതിനു പിന്നാലെ മേതില് ദേവികയും വാര്ത്ത ശരിവച്ചിരുന്നു. ദാമ്ബത്യത്തിലെ സ്വരച്ചേര്ച്ച ഇല്ലായ്മ കാരണം കുറച്ചുകാലമായി മുകേഷുമായി വേര്പിരിഞ്ഞാണ് മേതില് ദേവികയുടെ താമസം. ആദ്യ വിവാഹത്തിലുണ്ടായ മകനൊപ്പം പാലക്കാട്ടെ അമ്മയുടെ വസതിയിലാണ് ദേവിക. മുകേഷുമായുള്ള ബന്ധം തുടര്ന്നുപോകാന് സാധിക്കാത്തതിനാല് ബന്ധം വേര്പെടുത്തുന്നതായിനായി കുടുംബകോടതിയെ സമീപീച്ചിരിക്കയാണ് പ്രശസ്ത നര്ത്തകി. മലയാള മാസം ചിങ്ങം ഒന്ന് മുതല് പൂര്ത്തമായും നൃത്തത്തില് ഫോക്കസ് ചെയ്തു ജീവിതം മുന്നോട്ടു പോകാനാണ് ദേവികയുടെ തീരുമാനം. പുറത്ത് വരുന്ന എല്ലാ കാര്യവും ശരിയല്ലെന്നും വിവാഹമോചന വാര്ത്ത ശരിവെച്ച് കൊണ്ട് ദേവിക പറഞ്ഞിരുന്നു. എട്ട് വര്ഷം ഒന്നിച്ച് ജീവിച്ചിട്ടും മുകേഷിനെ മനസിലാക്കാന് പറ്റിയില്ല. ഇനി പറ്റുമെന്ന് തോന്നുന്നില്ലെന്നും അതിനാലാണ് മുകേഷുമായുള്ള ബന്ധം പിരിയുന്നതെന്നുമാണ് കാരണമായി ദേവിക പറഞ്ഞത്. വേര്പിരിഞ്ഞാലും സുഹൃത്തുക്കളായി തുടരുമെന്നും പറഞ്ഞിരുന്നു. മുകേഷ് വിവാഹമോചന വാര്ത്തകളോട് ഇതുവരെയും പ്രതികരിച്ചിട്ടില്ല. അതേസമയം മിന്നും താരം റിയാലിറ്റി ഷോ റദ്ദാക്കാന് പ്രൊഫഷണലായ ഒരുകാരണവും പുറത്തുവരുന്നു. മഴവില് മനോരമയിലെ കോമഡി പ്രോഗ്രാമില് മുകേഷ് പങ്കെടുത്തതിനെ തുടര്ന്നാണ് ഈ നടപടിയെന്നാണ് വിവരം. ഏഷ്യാനെറ്റുമായി വെച്ചിരുന്ന കരാര് ലംഘനമാണിതെന്നാണ് ആരോപണം. അതേസമയം, കേരളത്തില് ഏറെ ചര്ച്ചയായ മുകേഷിന്റെ വിവാഹമോചനത്തെ തുടര്ന്നുള്ള പ്രശ്നങ്ങളെ ഭയന്നാണ് ഏഷ്യാനെറ്റ് ഷോ നിര്ത്തി വെച്ചിരിക്കുന്നതെന്നാണ് ചിലര് പറയുന്നത്. മുകേഷിനെ വെച്ച് മിന്നും താരം എന്ന പരിപാടിയുടെ നാല് എപ്പിസോഡുകള് പൂര്ത്തിയാക്കിയിരുന്നു. അതോടൊപ്പം തന്നെ ഏഷ്യാനെറ്റിലെ കോമഡി സ്റ്റാര്സ് അവതാരകയായ മീരയോടൊപ്പം മുകേഷ് അവതരിപ്പിച്ചിരുന്ന പ്രെമോയും ചാനലിലൂടെ സംപ്രേഷണം ചെയ്തിരുന്നു. ഈ മാസം പതിന്നാലിന് ഷോ ടെലികാസ്റ്റ് ചെയ്യുവാനായിരുന്നു തീരുമാനം. എന്നാല് വിവാഹമോചനവുമായി ബന്ധപ്പെട്ട വിവാദങ്ങളാണ് ചാനലിനെ പ്രതിസന്ധിയിലാക്കിയത്. ആരാധകരെ അമ്ബരിപ്പിച്ച സംഭവങ്ങള് ആരാധകരെ പോലും അമ്ബരപ്പിച്ചായിരുന്നു മുകേഷിന്റെയും മേതില് ദേവികയുടെയും. ഇരുപത്തിരണ്ട് വയസ്സിന്റെ പ്രായ വ്യത്യാസമാണ് മുകേഷും ദേവികയും തമ്മില് ഉള്ളത്. എന്നിട്ടും ഇവര് എങ്ങനെ വിവാഹിതരായി എന്ന സംശയം അന്ന് പലര്ക്കും ഉണ്ടായി. ആദ്യ വിവാഹം ദാമ്ബത്യ ജീവിതത്തിലെ പൊരുത്തക്കേടുകള് കാരണം ഉപേക്ഷിച്ചവരായിരുന്നു ഇരുവരും. ഇരുവരും ചേര്ന്ന് തിരുവനന്തപുരത്ത് വീട് വെച്ചുരുന്നു. എന്നാല്, ഈ വീട്ടില് മേതില് ദേവിക അധികകാലം താമസിച്ചിരുന്നില്ല. ദാമ്ബത്യത്തിലെ പൊരുത്തക്കേടുകള് തന്നെയാണ് പ്രശ്നമായത്. മുകേഷില് നിന്നും ആദ്യ ഭാര്യ സരിതക്ക് നേരിടേണ്ടി വന്ന ദുരനുഭവങ്ങള് തന്നെയാണ് മുകേഷില് നിന്നും ദേവികയ്ക്കും ഉണ്ടായതെന്ന സൂചനയാണ് വിവാഹം മോചനത്തിലേക്ക് എത്തുമ്ബോള് പുറത്തുവരുന്ന സൂചനകള്. 1987 ലായിരുന്നു സരിതയും മുകേഷും തമ്മിലുള്ള വിവാഹം നടന്നത്. അതിനു ശേഷം കൊല്ലം എം എല് എ ആയി മുകേഷ് മത്സാരിക്കാന് ഒരുങ്ങുന്നുവെന്ന വാര്ത്തകള് വന്നപ്പോള് അന്ന് സരിത മുകേഷിനെതിരെ വലിയ ആരോപണങ്ങളുമായി രംഗത്തുവന്നിരുന്നു. സ്വന്തം കുടുംബത്തെ തിരിഞ്ഞു നോക്കാത്ത മദ്യപനും പണത്തോട് ആര്ത്തിയുമുള്ള മുകേഷ് എങ്ങനെ ജനപ്രതിനിധി ആകുമെന്നായിരുന്നു സരിതയുടെ ചോദ്യം. ഇപ്പോള് കൊല്ലം എംഎല്എയായ മുകേഷ് മേതില് ദേവികയുമായുള്ള വിവാഹ ബന്ധം വേര്പെടുത്തുമ്ബോഴും ഉയരുന്ന ചോദ്യം ഇതു തന്നെയാണ്. മണ്ഡലത്തിലെ മുകേഷിന്റെ പ്രവര്ത്തനങ്ങളില് സിപിഎമ്മിനുള്ളില് നിന്നു തന്നെ കടുത്ത എതിര്പ്പാണ് ഉയര്ന്നിട്ടുള്ളത്. ഇതിനിടെയാണ് മേതിലുമായുള്ള ബന്ധത്തില് ഉലച്ചില് തട്ടിയതും. 1982ല് പുറത്തിറങ്ങിയ ബലൂണ് എന്ന ചിത്രത്തിലൂടെയാണ് മുകേഷ് ചലച്ചിത്രരംഗത്ത് പ്രവേശിക്കുന്നത്. പിന്നീട് പ്രിയദര്ശന് സംവിധാനം ചെയ്ത നിരവധി ഹാസ്യചിത്രങ്ങളില് അദ്ദേഹം വേഷമിട്ടു. 1989ല് സിദ്ദിഖ്ലാല് സംവിധാനം ചെയ്ത് പുറത്തിറങ്ങിയ റാംജിറാവ് സ്പീക്കിങ്ങ് എന്ന ചിത്രമാണ് അദ്ദേഹത്തിന്റെ ചലച്ചിത്രജീവിതത്തില് വഴിത്തിരിവായത്. ഉപനായകനായിട്ടാണ് മുകേഷ് ഭൂരിഭാഗം സിനിമകളിലും അഭിനയിച്ചിട്ടുള്ളത്. ഒരു സി ബി ഐ ഡയറിക്കുറിപ്പ്, അപരന്,തനിയാവര്ത്തനം,കാക്കത്തൊള്ളായിരം, ഇന് ഹരിഹര് നഗര്, ഗോഡ്ഫാഫാദര് ഒറ്റയാള് പട്ടാളം, കല്യാണ പിറ്റേന്ന്, ഫ്രണ്ട്സ് മാട്ടുപെട്ടി മച്ചാന്, മാന്നാര് മത്തായി സ്പീക്കിങ്, അമേരിക്കന് അമ്മായി, അമ്മായി, കാക്കക്കുയില്, ടു ഹരിഹര് നഗര് എന്നിവയാണ് പ്രധാന സിനിമകള് പാലക്കാട് രാമനാഥപുരം മേതില് കുടുംബാംഗമായ ദേവിക മോഹിനിയാട്ടം കലാകാരിയാണ്. മേതില് ദേവിക. കേരള സംഗീത നാടക അക്കാദമി പുരസ്ക്കാരമടക്കം നിരവധി പുരസ്കാരങ്ങള് നേടിയിട്ടുണ്ട്. മദിരാശി സര്വകലാശാലയില്നിന്ന് എം.ബി.എ.യും കൊല്ക്കത്തയിലെ രബീന്ദ്രഭാരതി സര്വകലാശാലയില് നിന്ന് ഫൈന് ആര്ട്സില് എം.എ.യും നേടി. ഭാരതിദാസന് സര്വകലാശാലയില്നിന്ന് നൃത്തവിഷയത്തില് ഗവേഷണവും പൂര്ത്തിയാക്കി. പാലക്കാട് ശ്രീപാദ നാട്യകളരിയുടെ ഡയറക്ടറുമാണ് ദേവിക. മലയാള ചാനലുകളുടെ നൃത്ത റിയാലിറ്റി ഷോകളില് വിധികര്ത്താവായും ദേവിക പ്രവര്ത്തിച്ചിരുന്നു. അടുത്തകാലത്തായി, കോവിഡ് കാലത്ത് അഹല്യാശാപം നൃത്തരൂപത്തിലാക്കിയും മേതില് ദേവിക വാര്ത്തകളില് ഇടംപിടിച്ചിരുന്നു. Stories you may Like